Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes regulu, ar ko nosaka kopīgus noteikumus autopārvadātāja profesionālās darbības veikšanai /* COM/2008/0914 galīgā redakcija/2 - COD 2007/0098 */





[pic] | EIROPAS KOPIENU KOMISIJA | Briselē, 12.1.2009 COM(2008) 914 galīgā redakcija 2007/0098 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes regulu, ar ko nosaka kopīgus noteikumus autopārvadātāja profesionālās darbības veikšanai 2007/0098 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes regulu, ar ko nosaka kopīgus noteikumus autopārvadātāja profesionālās darbības veikšanai 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2007) 263, galīgā redakcija — 2007/0098COD): | 2007. gada 23. maijs | Eiropas Ekonomikas un sociālo lietu komitejas atzinuma datums: | 2008. gada 16. janvāris | Datums, kad Eiropas Parlaments sniedzis atzinumu pirmajā lasījumā | 2008. gada 21. maijs | Grozītā priekšlikuma nosūtīšanas datums | 2008. gada 13. jūnijs | Kopējās nostājas pieņemšanas datums | 9.1.2009 | 2. KOMISIJAS PRIEKŠLIKUMA MĒRĶIS Priekšlikuma mērķis ir kopīgu noteikumu ieviešana autopārvadātāja profesionālās darbības veikšanai. Priekšlikuma mērķis ir Direktīvas 96/26/EK aizstāšana ar jaunu regulu, lai sasniegtu labāku saskaņošanu un lai veicinātu autopārvadātāju taisnīgāku konkurenci iekšējā tirgū. 3. KOMENTĀRI PAR KOPĒJO NOSTĀJU 3.1. Vispārējās piezīmes par kopējo nostāju Apspriedēs Padomē bija divi galvenie elementi. Pirmkārt, procedūra, kas jāveic kompetentajām iestādēm tādu pārkāpumu gadījumā, kuri uzskatāmi par „sevišķi smagiem pārkāpumiem” un kuri ir ietverti jaunajā III pielikumā. Otrkārt, elektroniskais reģistrs, kas jāizveido dalībvalstīm, tā arhitektūra un saturs, kā arī noteiktie termiņi, kuros jāveic datu savstarpējo savienojumu un to ievadīšanu. 3.2. Komisijas sīki izstrādātas piezīmes Kopējā nostāja ietver daudzus Eiropas Parlamenta pirmā lasījuma grozījumus (8., 9., 10., 11., 12., 13., 108., 16., 17., 18., 19., 20., 23., 24., 26., 29., 30., 32., 38., 39., 43., 45., 48., 49., 56., 61., 65., 67., 68., 69., 74., 75., 76., 77., 79., 81., 82., 83., 85., 89., 90., 91., 92., 93., 94., 97. un 98.). Visi šie grozījumi bija pieņemami Komisijai. Citi grozījumi ir iekļauti daļēji (35., 36., 44., 62., 80.) vai ar citiem termiņiem (73., 88., 100. un 101.). Šādi noteikumi arī jau ir iekļauti kopējā nostājā: - saiknes starp pārvadājumu vadītāju un uzņēmumu definīcija (21.) un prasība , ka pārvadājumu vadītājs ir ES iedzīvotājs (22., 25.); - attiecībā uz pieaicinātu pārvadājumu vadītāju (4. panta 2. punkts) kopējā nostājā dalībvalstīm tiek dota iespēja atļaut kopējo transportlīdzekļu skaitu, kas nepārsniedz 50 transportlīdzekļus uz pieaicināto pārvadājumu vadītāju, un šo skaitu var samazināt, bet netiek dota iespēja neieviest šādu ierobežojumu (109.); kopējā nostāja arī pārformulē pieaicinātā pārvadājumu vadītāja neatkarības noteikumus (28.); - procedūra, ko piemēro sevišķi smagu pārkāpumu gadījumā, kā tas norādīts III pielikumā (40., 41., 42.): kopējā nostāja paredz līdzīgu procedūru, bet neiekļauj termiņus, kā ierosina Parlaments attiecībā uz pārkāpumu saraksta pieņemšanu , kā arī neiekļauj komitoloģijas procedūru III pielikuma pieņemšanai; - iespēja, ka dalībvalstis atbrīvo no eksāmena personas ar attiecīgu pieredzi (52.); tomēr kopējā nostāja pieprasa lielāku gadu skaitu darba pieredzes (15 gadi, jaunais 8.a pants); - III pielikums (104. grozījums) par sevišķi smagiem pārkāpumiem pielāgotajā redakcijā; - pieeja uzņēmumu pārbaužu periodiskuma pielāgošanai tehniskajai attīstībai (59.); kopējā nostāja tomēr ierosina, sākot ar 2015. gadu, veikt mērķtiecīgākas paaugstināta riska uzņēmumu pārbaudes; līdz tam laikam pārbaudes jāveic ik pēc pieciem gadiem. Saistībā ar reģistru (15. panta 70., 71., 72., 73., 74. grozījums) Parlaments un Padome atbalstīja autotransporta uzņēmumu elektronisko reģistru izveidošanas un savstarpējās savienošanas pakāpenisko pieeju, bet ierosināja atšķirīgus termiņus. Papildus Komisijas priekšlikumam, gan pirmais lasījums, gan kopējā nostāja dod iespēju izveidot atsevišķu pārkāpumu un pārvadājumu vadītāju reģistru, kurā uzskaitīti tie vadītāji, kuri atzīti par nepiemērotiem pārvadājumu vadītāja amatam. Saskaņā ar kopējo nostāju šiem pārvadājumu vadītājiem būtu jāpaliek iekļautiem reģistrā ne vien divus gadus, bet pat tik ilgi, kamēr netiek atjaunota šī vadītāja labā reputācija. Parlaments pirmajā lasījumā ierosina veidot reģistra publisko un privāto daļu, un šai privātajai daļai varētu piekļūt tikai kompetentās iestādes saskaņā ar īpašiem nosacījumiem (personas, kurām piešķirtas pilnvaras autopārvadājumu jomā un zvērinātas amatpersonas). Parlaments tālāk ierosina, ka jāizveido pārvadājumu vadītāju reģistrs. Šie priekšlikumi netika iekļauti Padomes kopējā nostājā. Lai gan Parlaments pirmajā lasījumā pieprasa papildus iekļaut reģistrā to transporta līdzekļu reģistrācijas zīmes, kuri darbojas ārpus dalībvalsts, kurā tie dibināti, kopējā nostājā tiek paziņots, ka Komisija 2009. gadā var sniegt ieteikumu attiecībā uz transporta līdzekļu reģistrācijas zīmju iekļaušanu reģistrā. Šis pēdējais noteikums bija daļa no galīgā kompromisa Padomes sarunās. Turklāt kopējā nostājā netika iekļauti šādi noteikumi, kurus Komisija būtu varējusi pieņemt vai pieņemt principā: - striktāka darbības joma pasažieru bezmaksas autopārvadājumu atbrīvošanai no regulas prasībām (107.grozījums); - atsauce uz drošiem datu nesējiem kā nosacījums attiecībā uz prasību par uzņēmējdarbību (31.); - prasība ik gadu, nevis katru piekto gadu pielāgot valūtas maiņas kursu (46.); - prasība, ka to iestāžu akreditācijas kritērijiem, kuras nodarbojas ar pārvadājumu vadītāju apmācību un pārvadājumu vadītāju pretendentu eksamināciju, jābūt savstarpēji saderīgiem (51.); - iespēja dalībvalstīm veicināt regulāras apmācības pārvadājumu vadītājiem (53.); - prasība, ka kompetentā iestāde ir atbildīga par elektronisko reģistru atjaunināšanu un uzturēšanu (57.); - laika termiņa samazināšana uzņēmumam, lai uzskatāmi parādītu, ka tam ir faktiska un stabila uzņēmējdarbība (64.). - ierosinājums, ka dalībvalstis informē Komisiju par sertifikātiem, kurus tās atzīst par profesionālās kompetences apliecinājumu (86.); - norādes pārformulēšana par - „saīsināta termiņa regulatīvās kontroles procedūru” (96.); kopējā nostāja atceļ šo procedūru. Kopējā nostāja neietver šādus noteikumus, kuri nebija pieņemami Komisijai vai arī nebija pieņemami ierosinātajā redakcijā: - prasības par stāvvietām pārformulēšana, kur Parlaments aizvieto prasību pēc pietiekama daudzuma stāvvietām ar prasību spēt pierādīt, kur transportlīdzekļi ir novietoti (111.); Padome šo noteikumu ir svītrojusi; - norāde par datu arhivēšanu un datu aizsardzību kā Kopienas noteikumiem, kuru neievērošana varētu apdraudēt pārvadājumu vadītāja labo reputāciju (37.); - 44. grozījuma otrā daļa, kas nosaka, ka kapitāla resursus jāuzrāda ar apstiprinātu tirdzniecības bilanci vai arī ar bilanci nodokļu maksājumiem; - prasība nokārtot profesionālās kompetences eksāmenu dzīvesvietas dalībvalstī (50.); - prasība pārvadājumu vadītājiem pēc piecu gadu prombūtnes atkārtoti piedalīties apmācībā (113.); - norāde par profesionālās kompetences sertifikāta nodošanas aizliegumu juridiskajām personām (55.); - pārbaude tikai „šaubu gadījumā”, pat pēc tam, kad reģistri ir savstarpēji savienoti, vai pārvadājumu vadītājs ir atzīts par nepiemērotu pārvadājumu darbības vadīšanai (58.); - termiņu saīsināšana uzņēmumam, lai nomainītu pārvadājumu vadītāju (63.); - iespējas svītrošana ar regulatīvo kontroles procedūru atlikt uz vēlāku laiku valsts reģistru savstarpējo savienošanu (116.); - pieprasījums veikt pētījumu par taksometru varbūtējo iekļaušanu regulas darbības jomā (99.); - ierosinātais datums regulas piemērošanai ir 2009. gada 1.jūnijs (103.) ; kopējā nostāja paredz piemērot regulu 24 mēnešus pēc stāšanās spēkā . Kopējā nostāja iekļauj arī šādus jaunus noteikumus: - atsauce uz dzīvnieku pārvadāšanu kā noteikumu, kuru pārvadājumu vadītājs vai uzņēmums nedrīkst būt pārkāpis (6.panta, 1.punkta b) apakšpunkts); - iespēja dalībvalstīm izdot atšķirīgas atļaujas uzņēmumiem, kuri nodarbojas tikai ar pārvadājumiem valsts teritorijā (10.panta 1.punkts); - iespēja dalībvalstīm pagarināt termiņu atļaujas pieprasījuma izskatīšanai (10.panta 3.punkts); - iespēja dalībvalstīm saīsināt termiņu, kurā uzņēmumam jāpaziņo par izmaiņām saistībā ar datiem, kuri norādīti atļaujas pieprasījumā (10.panta 5.punkts); - izmaiņas formulējumā, par to, kas uzņēmumam jāpierāda, ja tā finansiālais stāvoklis vairs neatbilst prasībām (12.panta, 1.punkta, c) apakšpunkts); - Komisijai saskaņā ar komitoloģijas procedūru jāpieņem sīkāks elektronisko reģistru noteikumu apraksts (15.panta 5.punkts); - dalībvalstu sniegtā pārskata par profesionālās darbības veikšanu vienkāršošana (26.pants). 4. SECINĀJUMS Padome pieņēma kopējo nostāju ar kvalificētu balsu vairākumu. Komisija uzskata, ka kopējā nostāja atspoguļo visus tās ierosinātā priekšlikuma galvenos mērķus, un tādēļ to atbalsta.